CELEX: 32011D0019
Language: el
Date: 2011-01-14 00:00:00
Title: 2011/19/ΕΕ: Απόφαση της Επιτροπής, της 14ης Ιανουαρίου 2011 , για τη διαδικασία βεβαίωσης της πιστότητας των προϊόντων δομικών κατασκευών σύμφωνα με το άρθρο 20 παράγραφος 2 της οδηγίας 89/106/ΕΟΚ του Συμβουλίου όσον αφορά τα σφραγιστικά, μη φέρουσας χρήσης, για χρήση σε κτίρια και πεζόδρομους [κοινοποιηθείσα υπό τον αριθμό Ε(2011) 62]  Κείμενο που παρουσιάζει ενδιαφέρον για τον ΕΟΧ

15.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 11/49
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 14ης Ιανουαρίου 2011
   για τη διαδικασία βεβαίωσης της πιστότητας των προϊόντων δομικών κατασκευών σύμφωνα με το άρθρο 20 παράγραφος 2 της οδηγίας 89/106/ΕΟΚ του Συμβουλίου όσον αφορά τα σφραγιστικά, μη φέρουσας χρήσης, για χρήση σε κτίρια και πεζόδρομους
   [κοινοποιηθείσα υπό τον αριθμό Ε(2011) 62]
   (Κείμενο που παρουσιάζει ενδιαφέρον για τον ΕΟΧ)
   (2011/19/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών (1), και ιδίως το άρθρο 13 παράγραφος 4,
   Ύστερα από διαβούλευση με τη μόνιμη επιτροπή τεχνικών έργων,
   Εκτιμώντας τα ακόλουθα:
   
               (1)
            
            
               Η Επιτροπή καλείται να επιλέξει, σύμφωνα με το άρθρο 13 παράγραφος 3 της οδηγίας 89/106/ΕΟΚ, μία από τις δύο διαδικασίες βεβαίωσης της πιστότητας ενός προϊόντος. Το εν λόγω άρθρο ορίζει ότι η Επιτροπή θα πρέπει να επιλέγει την εκάστοτε λιγότερο δαπανηρή διαδικασία που ανταποκρίνεται στους όρους ασφάλειας. Είναι, επομένως, αναγκαίο να αποφασίσει κατά πόσον η ύπαρξη ενός συστήματος ελέγχου της παραγωγής στο εργοστάσιο με ευθύνη του κατασκευαστή αποτελεί αναγκαία και ικανή προϋπόθεση για τη βεβαίωση της πιστότητας συγκεκριμένου προϊόντος ή οικογένειας προϊόντων, ή κατά πόσον, για λόγους που συνδέονται με την τήρηση των κριτηρίων που αναφέρονται στο άρθρο 13 παράγραφος 4 της εν λόγω οδηγίας, απαιτείται η παρέμβαση αναγνωρισμένου οργανισμού πιστοποίησης.
            
         
               (2)
            
            
               Σύμφωνα με το άρθρο 13 παράγραφος 4 στις εντολές και στις τεχνικές προδιαγραφές αναφέρεται η διαδικασία που επιλέγεται με τον τρόπο αυτό. Κατά συνέπεια, είναι σκόπιμο να προσδιοριστούν τα προϊόντα ή η οικογένεια προϊόντων που αναφέρονται στις τεχνικές προδιαγραφές.
            
         
               (3)
            
            
               Οι δύο διαδικασίες που προβλέπονται στο άρθρο 13 παράγραφος 3 της οδηγίας 89/106/ΕΟΚ περιγράφονται λεπτομερώς στο παράρτημα III της εν λόγω οδηγίας. Επομένως, είναι αναγκαίο να καθορίζονται με σαφήνεια οι μέθοδοι με τις οποίες εφαρμόζονται οι δύο διαδικασίες με αναφορά στο παράρτημα III, για κάθε προϊόν ή ομάδα προϊόντων, καθώς το παράρτημα III δίνει προτίμηση σε ορισμένα συστήματα.
            
         
               (4)
            
            
               Η διαδικασία που αναφέρεται στο άρθρο 13 παράγραφος 3 στοιχείο α) αντιστοιχεί στα συστήματα που ορίζονται στην πρώτη δυνατότητα, χωρίς συνεχή επιθεώρηση, και στη δεύτερη και στην τρίτη δυνατότητα του παραρτήματος III τμήμα 2 σημείο ii). Η διαδικασία που αναφέρεται στο άρθρο 13 παράγραφος 3 στοιχείο β) αντιστοιχεί στα συστήματα που ορίζονται στο παράρτημα III τμήμα 2 σημείο i), και στην πρώτη δυνατότητα, με συνεχή επιθεώρηση, του παραρτήματος III τμήμα 2 σημείο ii),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η πιστότητα των προϊόντων και των οικογενειών προϊόντων που αναφέρονται στο παράρτημα I βεβαιώνεται με διαδικασία κατά την οποία, πέραν του συστήματος ελέγχου παραγωγής στο εργοστάσιο με ευθύνη του κατασκευαστή, παρεμβαίνει αναγνωρισμένος οργανισμός στην αξιολόγηση και επιθεώρηση του ελέγχου παραγωγής και του ίδιου του προϊόντος.
   Άρθρο 2
   Η διαδικασία για τη βεβαίωση της πιστότητας που καθορίζεται στο παράρτημα II δηλώνεται στις εντολές περί των εναρμονισμένων ευρωπαϊκών προτύπων.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 14 Ιανουαρίου 2011.
      
         
            Για την Επιτροπή
         
         Antonio TAJANI
         
            Αντιπρόεδρος
         
      
   
   
      (1)  ΕΕ L 40 της 11.2.1989, σ. 12.
   
      ΠΑΡΑΡΤΗΜΑ I
      Σφραγιστικά, μη φέρουσας χρήσης, για χρήση σε κτίρια και πεζόδρομους, ως εξής:
      
                  1.
               
               
                  Σφραγιστικά για εξωτερικούς και/ή εσωτερικούς τοίχους, διαχωριστικά·
               
            
                  2.
               
               
                  Σφραγιστικά για υαλοστάσια [εκτός από σφραγιστικά για ενυδρεία, δομικά υαλοστάσια, πρώτο εξωτερικό υδατόπωμα για κατασκευή μονωμένων υαλοπινάκων, οριζόντιους υαλοπίνακες (κάτω των 7°) και οργανική ύαλο]·
               
            
                  3.
               
               
                  Σφραγιστικά για αρμούς σε χώρους υγιεινής [εκτός από βιομηχανικές εφαρμογές, εφαρμογές σε επαφή με πόσιμο νερό ή υποβρύχιες εφαρμογές (πισίνες, σωλήνες αποχέτευσης κ.λπ.) και εφαρμογές που έρχονται σε επαφή με τρόφιμα]·
               
            
                  4.
               
               
                  Σφραγιστικά για πεζόδρομους (εκτός από εφαρμογές χημικού περιορισμού, υποβρύχιες εφαρμογές, οδούς και άλλες περιοχές κυκλοφορίας, αεροδρόμια και εγκαταστάσεις επεξεργασίας λυμάτων).
               
            
   
      ΠΑΡΑΡΤΗΜΑ II
      
         Σημείωση: για προϊόντα που προορίζονται για περισσότερες από μία χρήσεις οι οποίες καθορίζονται στις ακόλουθες ομάδες, τα καθήκοντα του αναγνωρισμένου οργανισμού, όπως απορρέουν από τα σχετικά συστήματα βεβαίωσης της πιστότητας, είναι σωρευτικά.
      ΟΙΚΟΓΕΝΕΙΑ ΠΡΟΪΟΝΤΩΝ
      
         ΣΦΡΑΓΙΣΤΙΚΑ, ΜΗ ΦΕΡΟΥΣΑΣ ΧΡΗΣΗΣ, ΓΙΑ ΧΡΗΣΗ ΣΕ ΚΤΙΡΙΑ ΚΑΙ ΠΕΖΟΔΡΟΜΟΥΣ (1/2)
      
      
         Συστήματα βεβαίωσης της πιστότητας
      
      Για το (τα) προϊόν(-τα) και την (τις) προβλεπόμενη(-ες) χρήση(-εις) που απαριθμούνται κατωτέρω, καλείται η CEN/Cenelec να προσδιορίσει το (τα) ακόλουθο(-α) σύστημα(-τα) βεβαίωσης της πιστότητας στα σχετικά εναρμονισμένα ευρωπαϊκά πρότυπα:
      
                  Προϊόν
               
               
                  Προβλεπόμενη χρήση
               
               
                  Επίπεδο(-α) ή κλάση(-εις)
               
               
                  Σύστημα βεβαίωσης της πιστότητας
               
            
                  
                              —
                           
                           
                              Σφραγιστικά για εξωτερικούς τοίχους
                           
                        
               
                  Εφαρμογές εξωτερικών χώρων
               
               
                  —
               
               
                  3
               
            
                  
                              —
                           
                           
                              Σφραγιστικά για εσωτερικούς τοίχους, διαχωριστικά
                           
                        
               
                  Εφαρμογές εσωτερικών χώρων
               
               
                  —
               
               
                  4
               
            
                  
                              —
                           
                           
                              Σφραγιστικά για υαλοστάσια
                           
                        
               
                  Για χρήση σε οικοδομικά έργα
               
               
                  —
               
               
                  3
               
            
                  
                              —
                           
                           
                              Σφραγιστικά για πεζόδρομους
                           
                        
               
                  —
               
               
                  3
               
            
                  
                              —
                           
                           
                              Σφραγιστικά για αρμούς σε χώρους υγιεινής
                           
                        
               
                  —
               
               
                  3
               
            
                  Σύστημα 3: Βλέπε παράρτημα III τμήμα 2 σημείο ii) της οδηγίας 89/106/ΕΟΚ, δεύτερη δυνατότητα.
                  Σύστημα 4: Βλέπε παράρτημα III τμήμα 2 σημείο ii) της οδηγίας 89/106/ΕΟΚ, τρίτη δυνατότητα.
               
            Οι προδιαγραφές για το σύστημα θα πρέπει να καθιστούν δυνατή την εφαρμογή του ακόμα και όταν δεν απαιτείται προσδιορισμός των επιδόσεων για ένα συγκεκριμένο χαρακτηριστικό, επειδή τουλάχιστον ένα κράτος μέλος δεν προβλέπει καμία νομική απαίτηση για το εν λόγω χαρακτηριστικό (βλέπε άρθρο 2 παράγραφος 1 της οδηγίας 89/106/ΕΟΚ και, κατά περίπτωση, ρήτρα 1.2.3 των ερμηνευτικών εγγράφων). Στις περιπτώσεις αυτές η επαλήθευση αυτού του χαρακτηριστικού δεν πρέπει να επιβάλλεται στον κατασκευαστή, εάν δεν επιθυμεί ο ίδιος να δηλώσει τις σχετικές επιδόσεις του προϊόντος του.
      ΟΙΚΟΓΕΝΕΙΑ ΠΡΟΪΟΝΤΩΝ
      
         ΣΦΡΑΓΙΣΤΙΚΑ, ΜΗ ΦΕΡΟΥΣΑΣ ΧΡΗΣΗΣ, ΓΙΑ ΧΡΗΣΗ ΣΕ ΚΤΙΡΙΑ ΚΑΙ ΠΕΖΟΔΡΟΜΟΥΣ (2/2)
      
      
         Συστήματα βεβαίωσης της πιστότητας
      
      Για το (τα) προϊόν(-τα) και την (τις) προβλεπόμενη(-ες) χρήση(-εις) που απαριθμούνται κατωτέρω, καλείται η CEN/Cenelec να προσδιορίσει το (τα) ακόλουθο(-α) σύστημα(-τα) βεβαίωσης της πιστότητας στα σχετικά εναρμονισμένα ευρωπαϊκά πρότυπα:
      
                  Προϊόν(-τα)
               
               
                  Προβλεπόμενη(-ες) χρήση(-εις)
               
               
                  Επίπεδο(-α) ή κλάση(-εις)
                  (αντίδραση στη φωτιά)
               
               
                  Σύστημα(-τα) βεβαίωσης της πιστότητας
               
            
                  Σφραγιστικά, μη φέρουσας χρήσης, για χρήση σε κτίρια και πεζόδρομους
               
               
                  Για χρήσεις που υπόκεινται σε κανονισμούς σχετικά με την αντίδραση στη φωτιά
               
               
                  A1 (1), A2 (1), B (1), C (1)
                  
               
               
                  1
               
            
                  A1 (2), A2 (2), B (2), C (2), D, E
               
               
                  3
               
            
                  (A1 έως E) (3), F
               
               
                  4
               
            
                  Σύστημα 1: Βλέπε παράρτημα III τμήμα 2 σημείο i) της οδηγίας 89/106/ΕΟΚ, χωρίς δειγματοληπτική δοκιμή ελέγχου
                  Σύστημα 3: Βλέπε παράρτημα III τμήμα 2 σημείο ii) της οδηγίας 89/106/ΕΟΚ, δεύτερη δυνατότητα.
                  Σύστημα 4: Βλέπε παράρτημα III τμήμα 2 σημείο ii) της οδηγίας 89/106/ΕΟΚ, τρίτη δυνατότητα.
               
            Οι προδιαγραφές για το σύστημα θα πρέπει να καθιστούν δυνατή την εφαρμογή του ακόμα και όταν δεν απαιτείται προσδιορισμός των επιδόσεων για ένα συγκεκριμένο χαρακτηριστικό, επειδή τουλάχιστον ένα κράτος μέλος δεν προβλέπει καμία νομική απαίτηση για το εν λόγω χαρακτηριστικό (βλέπε άρθρο 2 παράγραφος 1 της οδηγίας 89/106/ΕΟΚ και, κατά περίπτωση, ρήτρα 1.2.3 των ερμηνευτικών εγγράφων). Στις περιπτώσεις αυτές η επαλήθευση αυτού του χαρακτηριστικού δεν πρέπει να επιβάλλεται στον κατασκευαστή, εάν δεν επιθυμεί ο ίδιος να δηλώσει τις σχετικές επιδόσεις του προϊόντος του.
      
         (1)  Προϊόντα/υλικά για τα οποία σε ένα σαφώς προσδιορίσιμο στάδιο της διαδικασίας παραγωγής επέρχεται βελτίωση της ταξινόμησης όσον αφορά την αντίδραση στη φωτιά (π.χ. μέσω της προσθήκης επιβραδυντικών πυρκαγιάς ή μέσω του περιορισμού του οργανικού υλικού).
      
         (2)  Προϊόντα/υλικά τα οποία δεν καλύπτονται από την υποσημείωση (*).
      
         (3)  Προϊόντα/υλικά τα οποία δεν απαιτείται να δοκιμαστούν όσον αφορά την αντίδρασή τους στη φωτιά (π.χ. προϊόντα/υλικά της κλάσης A1 σύμφωνα με την απόφαση 96/603/ΕΚ της Επιτροπής).